               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.5.2016
            COM(2016) 280 final
            2016/0146(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            establishing the position to be taken on behalf of the European Union within the Stabilisation and Association Council established by the Stabilisation and Association Agreement between the European Union and the European Atomic Energy Community, of the one part, and Kosovo*, of the other part, concerning a Decision of the Stabilisation and Association Council adopting its rules of procedure

               ΑΙΤΙΟΛΟΓΙΚΗ ΕΚΘΕΣΗ

               Η συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου, αφετέρου, άρχισε να ισχύει την 1η Απριλίου 2016.

               Το Συμβούλιο Σταθεροποίησης και Σύνδεσης που συστάθηκε κατ’ εφαρμογή του άρθρου 126 της ανωτέρω συμφωνίας εποπτεύει την εφαρμογή της συμφωνίας και εξετάζει τυχόν σημαντικά ζητήματα που προκύπτουν στο πλαίσιο της εφαρμογής της καθώς και οποιαδήποτε άλλα διμερή ή διεθνή ζητήματα αμοιβαίου ενδιαφέροντος.

               Βάσει του άρθρου 127 της συμφωνίας σταθεροποίησης και σύνδεσης, το Συμβούλιο Σταθεροποίησης και Σύνδεσης θεσπίζει τον εσωτερικό του κανονισμό. Δυνάμει του άρθρου 129 της συμφωνίας, ο εν λόγω εσωτερικός κανονισμός καθορίζει τα καθήκοντα της Επιτροπής Σταθεροποίησης και Σύνδεσης, η οποία υποβοηθά το Συμβούλιο Σταθεροποίησης και Σύνδεσης κατά την άσκηση των καθηκόντων του.

               Σύμφωνα με το άρθρο 218 παράγραφος 9 της ΣΛΕΕ, η θέση που πρέπει να λάβει η Ένωση στο πλαίσιο του Συμβουλίου Σταθεροποίησης και Σύνδεσης όσον αφορά απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του καθορίζεται με απόφαση του Συμβουλίου, το οποίο ενεργεί κατόπιν προτάσεως της Επιτροπής.

               Επομένως, το Συμβούλιο καλείται να εγκρίνει τη συνημμένη πρόταση απόφασης για τη θέση της Ευρωπαϊκής Ένωσης σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του.

               Προς ενημέρωση του Συμβουλίου, το σχέδιο εσωτερικού κανονισμού των σχετικών υποεπιτροπών και ειδικών ομάδων παρέχεται σε χωριστό έγγραφο.

               2016/0146 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Συμβουλίου Σταθεροποίησης και Σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου
                  1*, αφετέρου, σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το άρθρο 126 της συμφωνίας σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου*, αφετέρου («η συμφωνία»), προβλέπει τη σύσταση Συμβουλίου Σταθεροποίησης και Σύνδεσης.

               (2)Το άρθρο 127 παράγραφος 2 της συμφωνίας ορίζει ότι το Συμβούλιο Σταθεροποίησης και Σύνδεσης θεσπίζει τον εσωτερικό του κανονισμό.

               (3)Το άρθρο 129 παράγραφος 1 της συμφωνίας ορίζει ότι το Συμβούλιο Σταθεροποίησης και Σύνδεσης επικουρείται από Επιτροπή Σταθεροποίησης και Σύνδεσης («η επιτροπή»).

               (4)Το άρθρο 129 παράγραφοι 2 και 3 της συμφωνίας ορίζει ότι το Συμβούλιο Σταθεροποίησης και Σύνδεσης, στον εσωτερικό του κανονισμό, καθορίζει τα καθήκοντα της επιτροπής και ότι δύναται να εκχωρήσει ορισμένες από τις αρμοδιότητές του στην επιτροπή.

               (5)Το άρθρο 131 της συμφωνίας προβλέπει ότι το Συμβούλιο Σταθεροποίησης και Σύνδεσης δύναται να αποφασίσει τη σύσταση κάθε άλλης ειδικής επιτροπής ή φορέα που θα το επικουρεί κατά την εκτέλεση των καθηκόντων του. Επιπλέον, προβλέπει ότι το Συμβούλιο Σταθεροποίησης και Σύνδεσης, στον εσωτερικό του κανονισμό, καθορίζει τη σύνθεση και τα καθήκοντα των εν λόγω επιτροπών και οργάνων καθώς και τον τρόπο λειτουργίας τους,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Η θέση που πρέπει να ληφθεί από την Ευρωπαϊκή Ένωση, στο πλαίσιο του Συμβουλίου Σταθεροποίησης και Σύνδεσης που συστάθηκε από το άρθρο 126 της συμφωνίας, είναι να στηρίξει τη θέσπιση εσωτερικού κανονισμού βάσει του σχεδίου απόφασης του Συμβουλίου Σταθεροποίησης και Σύνδεσης που επισυνάπτεται στην παρούσα απόφαση.

               Σε αυτό το σχέδιο απόφασης μπορούν να γίνουν αποδεκτές δευτερεύουσας σημασίας τροποποιήσεις χωρίς περαιτέρω απόφαση του Συμβουλίου.

                Άρθρο 2

               Τα κράτη μέλη συμμετέχουν στην αντιπροσωπεία της Ευρωπαϊκής Ένωσης στις συνεδριάσεις του Συμβουλίου Σταθεροποίησης και Σύνδεσης. Βάσει του άρθρου 3 του εσωτερικού κανονισμού, τα κράτη μέλη παρέχουν στην Ύπατη Εκπρόσωπο της Ένωσης για Θέματα Εξωτερικής Πολιτικής και Πολιτικής Ασφαλείας, Αντιπρόεδρο της Επιτροπής, τις πληροφορίες που είναι αναγκαίες για τον σκοπό αυτό.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  *Η ονομασία αυτή χρησιμοποιείται με επιφύλαξη των θέσεων ως προς το καθεστώς και συνάδει με την απόφαση 1244/1999 του Συμβουλίου Ασφαλείας των Ηνωμένων Εθνών και τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του Κοσσυφοπεδίου.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.5.2016
            COM(2016) 280 final
            ΠΑΡΑΡΤΗΜΑ
            της

               ΠΡΟΤΑΣΗΣ ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τον καθορισμό της θέσης που πρέπει να ληφθεί  εξ ονόματος  της Ευρωπαϊκής Ένωσης στο πλαίσιο του Συμβουλίου Σταθεροποίησης και Σύνδεσης, το οποίο συγκροτήθηκε με τη  συμφωνία σταθεροποίησης και  σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου *, αφετέρου, σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του

               Απόφαση αριθ. 1 του Συμβουλίου Σταθεροποίησης και Σύνδεσης ΕΕ – Κοσσυφοπεδίου* της [ημερομηνία] για τη θέσπιση του εσωτερικού κανονισμού του

               ΤΟ ΣΥΜΒΟΥΛΙΟ Σταθεροποίησης και Σύνδεσης,

               Έχοντας υπόψη τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειάς, αφενός, και του Κοσσυφοπεδίου*, («η συμφωνία») αφετέρου, και ιδίως τα άρθρα 126, 127, 129 και 131,

               Εκτιμώντας ότι η εν λόγω συμφωνία άρχισε να ισχύει την 1η Απριλίου 2016,

               ΑΠΟΦΑΣΙΖΕΙ:

               Άρθρο 1

               Προεδρία

               Η προεδρία του Συμβουλίου Σταθεροποίησης και Σύνδεσης ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σταθεροποίησης και Σύνδεσης και λήγει στις 31 Δεκεμβρίου του ιδίου έτους.

               Άρθρο 2

               Συνεδριάσεις

               Το Συμβούλιο Σταθεροποίησης και Σύνδεσης συνεδριάζει σε υψηλό πολιτικό επίπεδο μία φορά το χρόνο. Κατόπιν αιτήματος οποιουδήποτε από τα μέρη, και εφόσον τα μέρη συμφωνούν, μπορούν να πραγματοποιούνται έκτακτες συνεδριάσεις του Συμβουλίου Σταθεροποίησης και Σύνδεσης. Εκτός εάν συμφωνηθεί διαφορετικά από τα μέρη, κάθε συνεδρίαση του Συμβουλίου Σταθεροποίησης και Σύνδεσης πραγματοποιείται στις Βρυξέλλες. Οι συνεδριάσεις του Συμβουλίου Σταθεροποίησης και Σύνδεσης αποφασίζονται από κοινού από τους Γραμματείς του Συμβουλίου Σταθεροποίησης και Σύνδεσης σε συμφωνία με τον πρόεδρο.

               Άρθρο 3

               Αντιπροσωπείες

               Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους. Εκπρόσωπος της Ευρωπαϊκής Τράπεζας Επενδύσεων παρευρίσκεται στις συνεδριάσεις του Συμβουλίου Σταθεροποίησης και Σύνδεσης ως παρατηρητής, εφόσον περιλαμβάνονται στην ημερήσια διάταξη θέματα που αφορούν την Τράπεζα. Το Συμβούλιο Σταθεροποίησης και Σύνδεσης μπορεί να προσκαλέσει μη μέλη να παρευρεθούν σε συνεδριάσεις του για να παράσχουν πληροφορίες για συγκεκριμένα θέματα

               Άρθρο 4

               Γραμματεία

               Ένας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της αντιπροσωπείας του Κοσσυφοπεδίου στο Βέλγιο ενεργούν από κοινού ως γραμματείς του Συμβουλίου Σταθεροποίησης και Σύνδεσης.

               Άρθρο 5

               Αλληλογραφία

               Η αλληλογραφία που απευθύνεται στο Συμβούλιο Σταθεροποίησης και Σύνδεσης αποστέλλεται στον πρόεδρο του Συμβουλίου Σταθεροποίησης και Σύνδεσης στη διεύθυνση της Γενικής Γραμματείας του Συμβουλίου της Ευρωπαϊκής Ένωσης.

               Οι δύο γραμματείς διασφαλίζουν ότι η αλληλογραφία προωθείται στον πρόεδρο του Συμβουλίου Σταθεροποίησης και Σύνδεσης και ότι, όταν κρίνεται σκόπιμο, διαβιβάζεται σε άλλα μέλη του Συμβουλίου Σταθεροποίησης και Σύνδεσης. Η αλληλογραφία που διαβιβάζεται κατ’ αυτόν τον τρόπο, αποστέλλεται στη Γενική Γραμματεία της Επιτροπής και στην Ευρωπαϊκή Υπηρεσία Εξωτερικής Δράσης και στην αντιπροσωπεία του Κοσσυφοπεδίου στο Βέλγιο.

               Οι ανακοινώσεις του προέδρου του Συμβουλίου Σταθεροποίησης και Σύνδεσης αποστέλλονται στους παραλήπτες από τους δύο γραμματείς και διαβιβάζονται, όταν κρίνεται σκόπιμο, στα άλλα μέλη του Συμβουλίου Σταθεροποίησης και Σύνδεσης που αναφέρονται στη δεύτερη παράγραφο.

               Άρθρο 6

               Δημοσιότητα

               Εκτός αν αποφασιστεί διαφορετικά, οι συνεδριάσεις του Συμβουλίου Σταθεροποίησης και Σύνδεσης δεν είναι δημόσιες.

               Άρθρο 7

               Ημερήσια διάταξη των συνεδριάσεων

               1.Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη προωθείται από τους γραμματείς του Συμβουλίου Σταθεροποίησης και Σύνδεσης στις διευθύνσεις που αναφέρονται στο άρθρο 5, το αργότερο 15 ημέρες πριν από την έναρξη της συνεδρίασης. Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στον πρόεδρο αίτηση εγγραφής τους στην ημερήσια διάταξη το αργότερο 21 ημέρες πριν από την έναρξη της συνεδρίασης, αν και τα θέματα εγγράφονται στην προσωρινή ημερήσια διάταξη μόνον εφόσον διαβιβασθούν στους γραμματείς τα σχετικά συνοδευτικά έγγραφα το αργότερο κατά την ημερομηνία αποστολής της ημερήσιας διάταξης. Η ημερήσια διάταξη εγκρίνεται από το Συμβούλιο Σταθεροποίησης και Σύνδεσης κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εάν συμφωνήσουν τα δύο μέρη.

               2.Ο πρόεδρος δύναται, σε συμφωνία με τα δύο μέρη, να επισπεύσει τις προθεσμίες που καθορίζονται στην παράγραφο 1 για να ληφθούν υπόψη οι απαιτήσεις τυχόν ειδικών περιπτώσεων.

               Άρθρο 8

               Πρακτικά

               Οι δύο γραμματείς συντάσσουν σχέδιο πρακτικών για κάθε συνεδρίαση. Τα πρακτικά περιλαμβάνουν, κατά γενικό κανόνα, για κάθε σημείο της ημερήσιας διάταξης:

               –τα έγγραφα που υποβλήθηκαν στο Συμβούλιο Σταθεροποίησης και Σύνδεσης,

               –τις δηλώσεις που ζητά να καταχωρισθούν ένα μέλος του Συμβουλίου Σταθεροποίησης και Σύνδεσης,

               –τις αποφάσεις που λαμβάνονται και τις συστάσεις που διατυπώνονται, τις δηλώσεις που συμφωνούνται και τα συμπεράσματα που υιοθετούνται.

               Το σχέδιο πρακτικών υποβάλλεται προς έγκριση στο Συμβούλιο Σταθεροποίησης και Σύνδεσης. Μετά την έγκρισή τους, τα πρακτικά υπογράφονται από τον πρόεδρο και τους δύο γραμματείς. Τα πρακτικά αρχειοθετούνται στα αρχεία της Γενικής Γραμματείας του Συμβουλίου της Ευρωπαϊκής Ένωσης, η οποία λειτουργεί ως θεματοφύλακας των εγγράφων σύνδεσης. Επικυρωμένο αντίγραφο διαβιβάζεται σε καθέναν από τους αποδέκτες που αναφέρονται στο άρθρο 5.

               Άρθρο 9

               Αποφάσεις και συστάσεις

               1.Το Συμβούλιο Σταθεροποίησης και Σύνδεσης λαμβάνει τις αποφάσεις του και προβαίνει σε συστάσεις με κοινή συμφωνία των μερών, με την επιφύλαξη του άρθρου 5 της συμφωνίας. Το Συμβούλιο Σταθεροποίησης και Σύνδεσης μπορεί να λάβει αποφάσεις ή να προβεί σε συστάσεις με γραπτή διαδικασία, εφόσον συμφωνούν τα δύο μέρη.

               2.Οι αποφάσεις και οι συστάσεις του Συμβουλίου Σταθεροποίησης και Σύνδεσης, κατά την έννοια του άρθρου 128 της συμφωνίας, φέρουν τον τίτλο αντιστοίχως «απόφαση» και «σύσταση» συνοδευόμενες από αύξοντα αριθμό, την ημερομηνία έγκρισής τους και περιγραφή του περιεχομένου τους. Οι αποφάσεις και οι συστάσεις του Συμβουλίου Σταθεροποίησης και Σύνδεσης υπογράφονται από τον πρόεδρο και επικυρώνονται από τους δύο γραμματείς. Οι αποφάσεις και οι συστάσεις αποστέλλονται σε καθέναν από τους αποδέκτες που αναφέρονται στο άρθρο 5. Κάθε μέρος μπορεί να αποφασίσει για τη δημοσίευση των αποφάσεων και των συστάσεων του Συμβουλίου Σταθεροποίησης και Σύνδεσης στην αντίστοιχη επίσημη δημοσίευσή του.

               Άρθρο 10

               Γλώσσες

               Οι επίσημες γλώσσες του Συμβουλίου Σταθεροποίησης και Σύνδεσης είναι οι επίσημες γλώσσες της συμφωνίας σταθεροποίησης και σύνδεσης . Εκτός αν αποφασιστεί διαφορετικά, το Συμβούλιο Σταθεροποίησης και Σύνδεσης βασίζει τις αποφάσεις του σε έγγραφα που έχουν συνταχθεί σε αυτές τις γλώσσες.

               Άρθρο 11

               Έξοδα

               Η Ευρωπαϊκή Ένωση και το Κοσσυφοπέδιο καλύπτουν τις δαπάνες που πραγματοποιούν για τη συμμετοχή τους στις συνεδριάσεις του Συμβουλίου Σταθεροποίησης και Σύνδεσης, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών. Τις δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή των εγγράφων, καθώς και κάθε άλλη δαπάνη που αφορά τη διοργάνωση των συνεδριάσεων, αναλαμβάνει το μέρος που φιλοξενεί τις συνεδριάσεις.

               Άρθρο 12

               Επιτροπή Σταθεροποίησης και Σύνδεσης

               1.Συστήνεται Επιτροπή Σταθεροποίησης και Σύνδεσης («η επιτροπή») για να επικουρεί το Συμβούλιο Σταθεροποίησης και Σύνδεσης στην άσκηση των καθηκόντων του. Απαρτίζεται από εκπροσώπους της ΕΕ, αφενός, και του Κοσσυφοπεδίου, αφετέρου, κατά κανόνα σε επίπεδο ανώτερων δημόσιων υπαλλήλων.

               2.Η επιτροπή προετοιμάζει τις συνεδριάσεις και τις εργασίες του Συμβουλίου Σταθεροποίησης και Σύνδεσης, εφαρμόζει τις αποφάσεις του Συμβουλίου Σταθεροποίησης και Σύνδεσης, όταν αυτό προβλέπεται, και, εν γένει, διασφαλίζει τη συνέχεια της σχέσης σύνδεσης και την ορθή λειτουργία της συμφωνίας. Εξετάζει κάθε θέμα που παραπέμπεται σε αυτήν από το Συμβούλιο Σταθεροποίησης και Σύνδεσης καθώς και οποιοδήποτε άλλο θέμα, το οποίο μπορεί να προκύψει κατά την καθημερινή εφαρμογή της συμφωνίας σταθεροποίησης και σύνδεσης. Υποβάλλει προτάσεις ή οποιαδήποτε σχέδια αποφάσεων ή συστάσεων προς έγκριση στο Συμβούλιο Σταθεροποίησης και Σύνδεσης.

               3.Σε περιπτώσεις που η συμφωνία προβλέπει την υποχρέωση ή τη δυνατότητα διενέργειας διαβουλεύσεων, οι εν λόγω διαβουλεύσεις μπορούν να πραγματοποιούνται στο πλαίσιο της επιτροπής. Οι διαβουλεύσεις μπορούν να συνεχιστούν στο Συμβούλιο Σταθεροποίησης και Σύνδεσης, εφόσον συμφωνούν τα δύο μέρη.

               4.Ο εσωτερικός κανονισμός της Επιτροπής Σταθεροποίησης και Σύνδεσης προσαρτάται στην παρούσα απόφαση.

               (τόπος) … (ημερομηνία)

                  Για το Συμβούλιο Σταθεροποίησης και Σύνδεσης

                  Ο Πρόεδρος

               ΠΑΡΑΡΤΗΜΑ I
               στην
               Απόφαση αριθ. 1 του Συμβουλίου Σταθεροποίησης και Σύνδεσης ΕΕ – Κοσσυφοπεδίου της [ημερομηνία]

               Εσωτερικός κανονισμός της Επιτροπής Σταθεροποίησης και Σύνδεσης

               Άρθρο 1

               Προεδρία

               Η προεδρία της επιτροπής ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του Συμβουλίου Σταθεροποίησης και Σύνδεσης και λήγει στις 31 Δεκεμβρίου του ιδίου έτους.

               Άρθρο 2

               Συνεδριάσεις

               Η επιτροπή συνέρχεται όποτε το απαιτούν οι περιστάσεις με τη σύμφωνη γνώμη και των δύο μερών. Κάθε συνεδρίαση της επιτροπής πραγματοποιείται κατά την χρονική στιγμή και στον τόπο που συμφωνείται από τα δύο μέρη. Οι συνεδριάσεις της επιτροπής συγκαλούνται από τον πρόεδρο.

               Άρθρο 3

               Αντιπροσωπείες

               Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση της αντιπροσωπείας κάθε μέρους.

               Άρθρο 4

               Γραμματεία

               Ένας υπάλληλος της Ευρωπαϊκής Επιτροπής και ένας υπάλληλος του Κοσσυφοπεδίου ενεργούν από κοινού ως γραμματείς της επιτροπής. Όλες οι ανακοινώσεις προς και από τον πρόεδρο της επιτροπής που προβλέπονται στην παρούσα απόφαση διαβιβάζονται στους γραμματείς της επιτροπής και στους γραμματείς και τον πρόεδρο του Συμβουλίου Σταθεροποίησης και Σύνδεσης.

               Άρθρο 5

               Δημοσιότητα

               Εκτός αν αποφασιστεί διαφορετικά, οι συνεδριάσεις της Επιτροπής δεν είναι δημόσιες.

               Άρθρο 6

               Ημερήσια διάταξη των συνεδριάσεων

               1.
                     Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη διαβιβάζεται από τους γραμματείς της επιτροπής στους αποδέκτες που αναφέρονται στο άρθρο 4, το αργότερο 30 εργάσιμες ημέρες πριν από την έναρξη της συνεδρίασης. Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στον πρόεδρο αίτηση εγγραφής τους στην ημερήσια διάταξη το αργότερο 35 εργάσιμες ημέρες πριν από την έναρξη της συνεδρίασης, αν και τα θέματα εγγράφονται στην προσωρινή ημερήσια διάταξη μόνον εφόσον διαβιβασθούν στους γραμματείς τα σχετικά συνοδευτικά έγγραφα το αργότερο κατά την ημερομηνία αποστολής της ημερήσιας διάταξης. Η επιτροπή μπορεί να ζητήσει από εμπειρογνώμονες να παραστούν στις συνεδριάσεις της για να παράσχουν πληροφορίες σχετικά με ειδικά θέματα. Η ημερήσια διάταξη εγκρίνεται από την επιτροπή κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εάν συμφωνήσουν τα δύο μέρη.

               2.
                     Ο πρόεδρος δύναται, σε συμφωνία με τα δύο μέρη, να επισπεύσει τις προθεσμίες που καθορίζονται στην παράγραφο 1 για να ληφθούν υπόψη οι απαιτήσεις τυχόν ειδικών περιπτώσεων.

               Άρθρο 7

               Πρακτικά

               Για κάθε συνεδρίαση τηρούνται πρακτικά τα οποία βασίζονται σε συντασσόμενη από τον πρόεδρο περίληψη των συμπερασμάτων στα οποία κατέληξε η Επιτροπή Σταθεροποίησης και Σύνδεσης. Μετά την έγκρισή τους από την επιτροπή, τα πρακτικά υπογράφονται από τον πρόεδρο και τους δύο γραμματείς και αρχειοθετούνται από τα δύο μέρη. Αντίγραφο των πρακτικών διαβιβάζεται σε καθέναν από τους αποδέκτες που αναφέρονται στο άρθρο 4.

               Άρθρο 8

               Αποφάσεις και συστάσεις

               Στις ειδικές περιπτώσεις που η επιτροπή εξουσιοδοτείται από το Συμβούλιο Σταθεροποίησης και Σύνδεσης, δυνάμει του άρθρου 128 της συμφωνίας, να λάβει αποφάσεις ή να προβεί σε συστάσεις, οι πράξεις αυτές εκδίδονται σύμφωνα με το άρθρο 9 του εσωτερικού κανονισμού του Συμβουλίου Σταθεροποίησης και Σύνδεσης.

               Άρθρο 9

               Έξοδα

               Η Ευρωπαϊκή Ένωση και το Κοσσυφοπέδιο καλύπτουν τις δαπάνες που πραγματοποιούν για τη συμμετοχή τους στις συνεδριάσεις της επιτροπής, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών. Τις δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή των εγγράφων, καθώς και κάθε άλλη δαπάνη που αφορά τη διοργάνωση των συνεδριάσεων, αναλαμβάνει το μέρος που φιλοξενεί τις συνεδριάσεις.

               Άρθρο 10

               Υποεπιτροπές και ειδικές ομάδες

               Η επιτροπή μπορεί να συστήσει υποεπιτροπές ή ειδικές ομάδες, οι οποίες εργάζονται υπό την εποπτεία της. Ενημερώνουν την επιτροπή έπειτα από κάθε συνεδρίασή τους. Η επιτροπή μπορεί να αποφασίσει να καταργήσει υπάρχουσες υποεπιτροπές ή ομάδες, να καθορίσει ή να τροποποιήσει τις αρμοδιότητές τους ή να συστήσει άλλες υποεπιτροπές ή ομάδες που θα την επικουρούν στην εκτέλεση των καθηκόντων της. Αυτές οι υποεπιτροπές και ομάδες δεν έχουν εξουσία λήψεως αποφάσεων.

    ---documentbreak--- NA ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 23.5.2016
            COM(2016) 280 final
            ΠΑΡΑΡΤΗΜΑ
            στην
            ΠΡΟΤΑΣΗ ΓΙΑ ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τον καθορισμό της θέσης που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου Σταθεροποίησης και Σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου*, αφετέρου, σχετικά με απόφαση του Συμβουλίου Σταθεροποίησης και Σύνδεσης για τη θέσπιση του εσωτερικού κανονισμού του

               Μόνον προς ενημέρωση του Συμβουλίου

               ΣΧΕΔΙΟ

               Απόφαση αριθ. 1/2016 της Επιτροπής Σταθεροποίησης και Σύνδεσης ΕΕ – Κοσσυφοπεδίου της (ημέρα) (μήνας) 2016 για τη σύσταση υποεπιτροπών και ειδικών ομάδων

               Η ΕΠΙΤΡΟΠΗ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,

               Έχοντας υπόψη τη συμφωνία σταθεροποίησης και σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Κοσσυφοπεδίου*, αφετέρου, και ιδίως το άρθρο 130,

               Έχοντας υπόψη τον εσωτερικό κανονισμό της, και ιδίως το άρθρο 10,

               ΑΠΟΦΑΣΙΖΕΙ:

               Άρθρο μόνο

               Συστήνονται οι υποεπιτροπές και οι ειδικές ομάδες που απαριθμούνται στο παράρτημα I. Οι αρμοδιότητές τους προσδιορίζονται στο παράρτημα II.

               (τόπος), (ημερομηνία) 2016.

               Για την Επιτροπή Σταθεροποίησης και Σύνδεσης

               Ο Πρόεδρος

               Παράρτημα I

               Διάρθρωση υποεπιτροπών κατά τομέα

                        Τίτλος

                        Αντικείμενο

                        Άρθρο της ΣΣΣ

                        1. Εμπόριο, Βιομηχανία, Τελωνεία και Φορολογία

                        Ελεύθερη κυκλοφορία των εμπορευμάτων

                        Άρθρο 20

                        Βιομηχανικά προϊόντα

                        Άρθρα 21-25

                        Εμπορικά θέματα

                        Άρθρα 36-49

                        Τυποποίηση, μετρολογία, διαπίστευση, πιστοποίηση, αξιολόγηση της πιστότητας και εποπτεία της αγοράς

                        Άρθρο 80

                        Βιομηχανική συνεργασία

                        Άρθρο 99

                        Μικρομεσαίες επιχειρήσεις

                        Άρθρο 100

                        Τουρισμός

                        Άρθρο 101

                        Τελωνεία

                        Άρθρο 104

                        Φορολογία

                        Άρθρο 105

                        Κανόνες καταγωγής

                        Πρωτόκολλο III

                        Διοικητική συνδρομή σε τελωνειακά ζητήματα

                        Πρωτόκολλο IV

                        2. Γεωργία και αλιεία

                        Γεωργικά προϊόντα

                        Άρθρα 26, 28, 29, 33, 34 και 37

                        Προϊόντα αλιείας

                        Άρθρα 31 και 32, Παραρτήματα IV & V

                        Μεταποιημένα γεωργικά προϊόντα

                        Άρθρο 27, Πρωτόκολλο I

                        Οίνος

                        Άρθρο 30 και Πρωτόκολλο 2

                        Προστασία των γεωγραφικών ενδείξεων των γεωργικών προϊόντων, των προϊόντων της αλιείας και τροφίμων άλλων εκτός των οίνων και των αλκοολούχων ποτών

                        Άρθρο 35

                        Γεωργία και βιομηχανία μεταποίησης γεωργικών προϊόντων, κτηνιατρικά και φυτοϋγειονομικά θέματα

                        Άρθρο 102

                        Συνεργασία στον τομέα της αλιείας

                        Άρθρο 103

                        3. Εσωτερική αγορά και ανταγωνισμός

                        Δικαίωμα εγκατάστασης

                        Άρθρα 50-54

                        Παροχή υπηρεσιών

                        Άρθρα 55-60

                        Άλλα θέματα που σχετίζονται με τον τίτλο V της ΣΣΣ

                        Άρθρα 61-73

                        Προσέγγιση των νομοθεσιών και εφαρμογή του νόμου

                        Άρθρο 74

                        Ανταγωνισμός

                        Άρθρα 75-76

                        Πνευματική, βιομηχανική και εμπορική ιδιοκτησία

                        Άρθρα 77-78

                        Δημόσιες συμβάσεις

                        Άρθρο 79

                        Τραπεζικές, ασφαλιστικές και άλλες χρηματοοικονομικές υπηρεσίες

                        Άρθρο 96

                        Προστασία των καταναλωτών

                        Άρθρο 81

                        4. Οικονομικές και χρηματοδοτικές υποθέσεις και στατιστικά στοιχεία

                        Τρέχουσες πληρωμές και κυκλοφορία κεφαλαίων

                        Άρθρα 64-66

                        Οικονομική πολιτική

                        Άρθρο 94

                        Στατιστική συνεργασία

                        Άρθρο 95

                        Προώθηση και προστασία των επενδύσεων

                        Άρθρο 98

                        Χρηματοδοτική συνεργασία

                        Άρθρα 121-125

                        5. Δικαιοσύνη, ελευθερία και ασφάλεια

                        Ενίσχυση των θεσμών και του κράτους δικαίου

                        Άρθρο 83

                        Θεμελιώδη δικαιώματα, συμπεριλαμβανομένης της καταπολέμησης των διακρίσεων και της προστασίας των δεδομένων

                        Άρθρο 4, άρθρο 83

                        Δικαστική συνεργασία σε αστικές και ποινικές υποθέσεις

                        Άρθρο 84

                        Θεωρήσεις, συνοριακός έλεγχος, άσυλο και μετανάστευση

                        Άρθρα 85-86

                        Πρόληψη και έλεγχος της παράνομης μετανάστευσης, επανεισδοχή

                        Άρθρα 87-88

                        Νομιμοποίηση εσόδων από παράνομες δραστηριότητες

                        Άρθρο 89

                        Ναρκωτικά

                        Άρθρο 90

                        Καταπολέμηση της τρομοκρατίας

                        Άρθρο 92

                        Πρόληψη του οργανωμένου εγκλήματος και άλλων παράνομων δραστηριοτήτων

                        Άρθρο 91

                        6. Καινοτομία, κοινωνία της πληροφορίας και κοινωνική πολιτική

                        Συνθήκες απασχόλησης και ισότητα ευκαιριών

                        Άρθρο 82

                        Κοινωνική συνεργασία

                        Άρθρο 106

                        Εκπαίδευση και κατάρτιση

                        Άρθρο 107

                        Πολιτιστική συνεργασία

                        Άρθρο 108

                        Πληροφορίες και επικοινωνία

                        Άρθρο 105

                        Συνεργασία στον οπτικοακουστικό τομέα

                        Άρθρο 109

                        Κοινωνία της πληροφορίας

                        Άρθρο 110

                        Δίκτυα και υπηρεσίες ηλεκτρονικής επικοινωνίας

                        Άρθρο 111

                        Πληροφορίες και επικοινωνία

                        Άρθρο 112

                        Έρευνα και τεχνολογική ανάπτυξη

                        Άρθρο 118

                        7. Μεταφορές, ενέργεια, περιβάλλον και περιφερειακή ανάπτυξη

                        Μεταφορές

                        Άρθρο 113

                        Ενέργεια

                        Άρθρο 114

                        Περιβάλλον

                        Άρθρο 115

                        Κλιματική αλλαγή

                        Άρθρο 116

                        Πολιτική προστασία

                        Άρθρο 117

                        Περιφερειακή και τοπική ανάπτυξη

                        Άρθρο 119

               Δομή των ειδικών ομάδων

                        Τίτλος

                        Αντικείμενο

                        Άρθρο της ΣΣΣ

                        Ειδική ομάδα για τη μεταρρύθμιση της δημόσιας διοίκησης

                        Μεταρρύθμιση της δημόσιας διοίκησης

                        Άρθρο 120

                        Ειδική ομάδα για την ομαλοποίηση των σχέσεων

                        Ορατή και βιώσιμη βελτίωση των σχέσεων του Κοσσυφοπεδίου με τη Σερβία και αποτελεσματική συνεργασία με την αποστολή της ΕΕ για την ΚΠΑΑ κατά τη διάρκεια της παραμονής της εκεί

                        Άρθρο 5

               Παράρτημα II

               Αρμοδιότητες των υποεπιτροπών και ειδικών ομάδων ΕΕ – Κοσσυφοπεδίου*

               Σύνθεση και προεδρία

               Οι υποεπιτροπές και οι ειδικές ομάδες για τη μεταρρύθμιση της δημόσιας διοίκησης (ΜΔΔ) και για την ομαλοποίηση των σχέσεων αποτελούνται από εκπροσώπους της Ευρωπαϊκής Επιτροπής, της Ευρωπαϊκής Υπηρεσίας Εξωτερικής Δράσης στην περίπτωση της ειδικής ομάδας για την ομαλοποίηση των σχέσεων, καθώς και από εκπροσώπους του Κοσσυφοπεδίου. Την προεδρία ασκούν εκ περιτροπής τα δύο μέρη. Τα κράτη μέλη ενημερώνονται και καλούνται στις συνεδριάσεις των υποεπιτροπών και των ειδικών ομάδων για τη μεταρρύθμιση της δημόσιας διοίκησης και την ομαλοποίηση των σχέσεων.

               Γραμματεία

               Ένας υπάλληλος της Ευρωπαϊκής Επιτροπής ή της Ευρωπαϊκής Υπηρεσίας Εξωτερικής Δράσης στην περίπτωση της ειδικής ομάδας για την ομαλοποίηση των σχέσεων, και ένας υπάλληλος του Κοσσυφοπεδίου ασκούν από κοινού καθήκοντα γραμματέα των υποεπιτροπών και των ειδικών ομάδων.

               Όλες οι ανακοινώσεις που αφορούν τις υποεπιτροπές και τις ειδικές ομάδες, διαβιβάζονται στους γραμματείς της σχετικής υποεπιτροπής και των ειδικών ομάδων.

               Συνεδριάσεις

               Οι υποεπιτροπές και οι ειδικές ομάδες συνεδριάζουν κάθε φορά που το απαιτούν οι περιστάσεις, με τη σύμφωνη γνώμη και των δύο μερών. Κάθε συνεδρίαση των υποεπιτροπών ή των ειδικών ομάδων πραγματοποιείται σε ημερομηνία και τόπο που συμφωνούνται και από τα δύο μέρη.

               Εφόσον συμφωνούν και τα δύο μέρη, οι υποεπιτροπές και οι ειδικές ομάδες μπορούν να προσκαλούν στις συνεδριάσεις τους εμπειρογνώμονες για να παρέχουν τις ειδικές πληροφορίες που τους ζητούνται.

               Ημερήσια διάταξη και δικαιολογητικά έγγραφα

               Ο πρόεδρος και οι γραμματείς καταρτίζουν προσωρινή ημερήσια διάταξη για κάθε συνεδρίαση το αργότερο 30 ημέρες πριν από την έναρξη της συνεδρίασης.

               Η προσωρινή ημερήσια διάταξη περιλαμβάνει τα σημεία των οποίων η εγγραφή ζητήθηκε από τους γραμματείς το αργότερο 35 εργάσιμες ημέρες πριν από την έναρξη της συνεδρίασης.

               Μετά τη συμφωνία για την προσωρινή ημερήσια διάταξη κάθε συνεδρίασης και το αργότερο 10 εργάσιμες ημέρες πριν από την έναρξη της συνεδρίασης, ο γραμματέας εξ ονόματος του Κοσσυφοπεδίου υποβάλλει στον γραμματέα εξ ονόματος της Ευρωπαϊκής Επιτροπής ή της Ευρωπαϊκής Υπηρεσίας Εξωτερικής Δράσης στην περίπτωση της ειδικής ομάδας για την ομαλοποίηση των σχέσεων, την απαιτούμενη γραπτή τεκμηρίωση, σύμφωνα με τα στοιχεία που συμφωνήθηκαν στην προσωρινή ημερήσια διάταξη.

               Σε περίπτωση που δεν τηρηθεί η προθεσμία που αναφέρεται στην παράγραφο 3, η συνεδρίαση ακυρώνεται αυτομάτως χωρίς περαιτέρω ειδοποίηση.

               Αντικείμενο

               Οι υποεπιτροπές συζητούν θέματα που εμπίπτουν στους τομείς της συμφωνίας, όπως αναφέρονται στη διάρθρωση των υποεπιτροπών κατά τομέα. Η πρόοδος που σημειώνεται όσον αφορά την προσέγγιση, την εφαρμογή και την επιβολή της νομοθεσίας αξιολογείται για κάθε επιμέρους τομέα. Οι υποεπιτροπές εξετάζουν όλα τα προβλήματα που ενδέχεται να ανακύψουν στους τομείς αρμοδιότητάς τους και προτείνουν πιθανά μέτρα για την αντιμετώπισή τους.

               Οι υποεπιτροπές χρησιμεύουν επίσης ως φόρουμ για την παροχή περαιτέρω διευκρινίσεων σχετικά με το κεκτημένο και εξετάζουν την πρόοδο που σημειώνει το Κοσσυφοπέδιο σε ό,τι αφορά την εναρμόνιση με το κεκτημένο, σύμφωνα με τις δεσμεύσεις που έχουν αναληφθεί στο πλαίσιο της συμφωνίας.

               Η ειδική ομάδα για τη ΜΔΔ συζητά θέματα που αφορούν τη μεταρρύθμιση της δημόσιας διοίκησης και προτείνει πιθανά μέτρα για την αντιμετώπισή τους. Η ειδική ομάδα για την ομαλοποίηση των σχέσεων συζητά θέματα σχετικά με την ορατή και βιώσιμη βελτίωση των σχέσεων του Κοσσυφοπεδίου με τη Σερβία και την αποτελεσματική συνεργασία με την αποστολή της ΕΕ για την Κοινή Πολιτική Ασφάλειας και Άμυνας κατά τη διάρκεια της παραμονής της εκεί, και προτείνει πιθανά μέτρα για την αντιμετώπισή τους.

               Πρακτικά

               Για κάθε συνεδρίαση τηρούνται και εγκρίνονται πρακτικά. Αντίγραφο των πρακτικών διαβιβάζεται από τον γραμματέα της υποεπιτροπής ή της ειδικής ομάδας στον γραμματέα της επιτροπής.

               Δημοσιότητα

               Εκτός αν αποφασιστεί διαφορετικά, οι συνεδριάσεις των υποεπιτροπών και των ειδικών ομάδων δεν είναι δημόσιες.


Avis juridique important

|

52003PC0835(01)

Πρόταση απόφασης του Συμβουλίου για την υπογραφή εξ ονόματος της Κοινότητας και την προσωρινή εφαρμογή συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το προσωρινό σύστημα σημείων που πρόκειται να εφαρμοσθεί από την 1η Ιανουαρίου 2004 έως την 30ή Απριλίου 2004 στα βαρέα φορτηγά οχήματα που διέρχονται από την Αυστρία  /* COM/2003/0835 τελικό */

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την υπογραφή εξ ονόματος της Κοινότητας και την προσωρινή εφαρμογή συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το προσωρινό σύστημα σημείων που πρόκειται να εφαρμοσθεί από την 1η Ιανουαρίου 2004 έως την 30ή Απριλίου 2004 στα βαρέα φορτηγά οχήματα που διέρχονται από την Αυστρία(υποβληθείσε από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Στο πρόσθετο Πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Σλοβενίας στον τομέα των μεταφορών [1] ορίζεται ότι από την 1η Ιανουαρίου 1997 έως την 31η Δεκεμβρίου 2003 εφαρμόζεται στις οδικές εμπορευματικές μεταφορές της Σλοβενίας υπό διαμετακόμιση μέσω της Αυστρίας σύστημα σημείων ισοδύναμο προς εκείνο που εφαρμόζεται στα βαρέα φορτηγά οχήματα της Κοινότητας υπό διαμετακόμιση μέσω της Αυστρίας.[1]  ΕΕ L 351 της 23.12.1997, σ. 622. Το πρωτόκολλο αριθ. 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση [2], σχετικά με τις οδικές, σιδηροδρομικές και συνδυασμένες μεταφορές στην Αυστρία καθιερώνει ειδικό καθεστώς για τα βαρέα φορτηγά οχήματα υπό διαμετακόμιση μέσω της Αυστρίας. Στο άρθρο 11, παράγραφος 2, στοιχείο α) προβλέπεται ότι το σύστημα των οικοσημείων λήγει στις 31 Δεκεμβρίου 2003.[2]  ΕΕ C 241 της 29.08.19943. Το Ευρωπαϊκό Συμβούλιο, κατά τη συνεδρίασή του της 14ης και 15ης Δεκεμβρίου 2001 στο Λάκεν, ζήτησε να παραταθεί το σύστημα των οικοσημείων. Η Επιτροπή ενέκρινε στις 20 Δεκεμβρίου 2001 πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004 [3]. Επ' αυτής της πρότασης επιτεύχθηκε συμφωνία μεταξύ του Ευρωπαϊκού Κοινοβουλίου και του Συμβουλίου μετά από διαδικασία συμβιβασμού, στις 25 Νοεμβρίου 2003. Η συμφωνία αυτή θα καταλήξει στην έκδοση κανονισμού ο οποίος θα αρχίσει να ισχύει την 1η Ιανουαρίου 2004.[3]  COM (2001) 807 τελικό της 20.12.20014. Από την 1η Μαΐου 2004, για τα νέα κράτη μέλη, στα οποία συμπεριλαμβάνεται η Σλοβενία, θα ισχύει το νέο προσωρινό σύστημα σημείων που ορίζεται στον κανονισμό για τη διαμετακόμιση των βαρέων φορτηγών οχημάτων μέσω του αυστριακού εδάφους.Για λόγους ίσης μεταχείρισης και συνέχειας των διεθνών δεσμεύσεων που έχουν αναληφθεί από την Κοινότητα και την Σλοβενία, πρέπει να εφαρμοστεί το νέο προσωρινό σύστημα σημείων για τη Σλοβενία, για την περίοδο από 1ης Ιανουαρίου 2004 έως την 30ή Απριλίου 2004.5. Έφτασε λοιπόν η στιγμή να αρχίσει η Κοινότητα διαπραγματεύσεις με την Σλοβενία για να καταλήξουν σε επίσημη συμφωνία.6. Δεδομένου ότι είναι σύντομο το χρονικό διάστημα που θα εφαρμοστεί η συμφωνία (από 1.1.2004), η Επιτροπή καλεί το Συμβούλιο να αποφασίσει ταυτοχρόνως επί της σύστασης διαπραγμάτευσης και επί των προτάσεων αποφάσεων του Συμβουλίου που αποσκοπούν στην υπογραφή, την προσωρινή εφαρμογή και σύναψη της συμφωνίας. Ως εκ τούτου, η Επιτροπή υποβάλει στο Συμβούλιο τη σύσταση και τις σχετικές προτάσεις αποφάσεων.Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για την υπογραφή εξ ονόματος της Κοινότητας και την προσωρινή εφαρμογή συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το προσωρινό σύστημα σημείων που πρόκειται να εφαρμοσθεί από την 1η Ιανουαρίου 2004 έως την 30ή Απριλίου 2004 στα βαρέα φορτηγά οχήματα που διέρχονται από την ΑυστρίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής [4],[4]  EE C [...] της [...], σ. [...]Εκτιμώντας τα εξής:(1) Η Επιτροπή διαπραγματεύθηκε συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το προσωρινό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία.(2) Πρέπει να υπογραφεί η συμφωνία η οποία μονογραφήθηκε στις ..., με την επιφύλαξη της σύναψής της σε μεταγενέστερη ημερομηνία.(3) Πρέπει να προβλεφθούν οι διατάξεις για την προσωρινή εφαρμογή της συμφωνίας από την 1η Ιανουαρίου 2004,ΑΠΟΦΑΣΙΖΕΙ:Άρθρο 1Ο Πρόεδρος του Συμβουλίου εξουσιοδοτείται να ορίσει το(τα) πρόσωπο(α) που είναι αρμόδιο(α) να υπογράψει (ουν), εξ ονόματος της Ευρωπαϊκής Κοινότητας, τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Σλοβενίας σχετικά με το προσωρινό σύστημα σημείων που πρόκειται να εφαρμοσθεί από την 1η Ιανουαρίου 2004 έως την 30ή Απριλίου 2004 στα βαρέα φορτηγά οχήματα που διέρχονται από την Αυστρία, με την επιφύλαξη ότι η συμφωνία θα συναφθεί σε μεταγενέστερη ημερομηνία.Το κείμενο της συμφωνίας επισυνάπτεται στην παρούσα απόφαση.Άρθρο 2Η συμφωνία που αναφέρεται στο άρθρο 1 εφαρμόζεται προσωρινά από την 1η Ιανουαρίου 2004.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Bρυξέλλες, [...]Για το ΣυμβούλιοΟ Πρόεδρος